
AIŠKINAMASIS RAŠTAS
PRIE KRETINGOS RAJONO SAVIVALDYBĖS TARYBOS SPRENDIMO PROJEKTO 
„DĖL KRETINGOS RAJONO SAVIVALDYBĖS ILGALAIKIO MATERIALIOJO TURTO PERDAVIMO VALDYTI IR NAUDOTIS PANAUDOS PAGRINDAIS IR SUTIKIMO REGISTRUOTI BUVEINĖS ADRESĄ KALNIŠKIŲ BENDRUOMENĖS CENTRUI „KALNIŠKIAI“

2026 m. spalio 14 d.
Kretinga

1. Parengto sprendimo projekto tikslas ir uždaviniai. 
Perduoti Kalniškių bendruomenės centrui „Kalniškiai“ panaudos pagrindais neatlygintinai valdyti ir naudotis 10 metų laikotarpiui įstatuose nurodytoms veikloms vykdyti Kretingos rajono savivaldybei nuosavybės teise priklausančias šiuo metu Kretingos rajono kultūros centro patikėjimo teise valdomas 30,41 kv. m ploto negyvenamąsias patalpas su 2,22 kv. m ploto bendro naudojimo patalpomis, esančiomis Alanto g. 4-4, Kalniškių k., Kartenos sen., Kretingos r., ir leisti Kalniškių bendruomenės centrui „Kalniškiai“ minėtose patalpose registruoti buveinės adresą.
2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.
Kalniškių bendruomenės centras „Kalniškiai“ 2026 m. spalio 13 d. pateikė prašymą „Dėl Savivaldybės turto perdavimo pagal panaudos sutartį“, kuriuo prašoma suteikti 30,41 kv. m ploto negyvenamąsias patalpas su 2,22 kv. m ploto bendro naudojimo patalpomis, esančiomis Alanto g. 4-4, Kalniškių k., Kartenos sen., Kretingos r., 10 metų laikotarpiui panaudos pagrindais neatlygintinai. Patalpos bendruomenei reikalingos įstatuose nurodytoms veikloms vykdyti, t. y. tenkinti gyvenamosios vietovės bendruomenės viešuosius poreikius. Kalniškių bendruomenės centras „Kalniškiai“ 2026 m. spalio 13 d. pateikė prašymą „Dėl bendruomenės buveinės adreso registravimo“, kuriuo prašo leisti registruoti buveinės adresą Kretingos rajono savivaldybei nuosavybės teise priklausančiose patalpose, esančiose Alanto g. 4-4, Kalniškių k., Kartenos sen., Kretingos r.
Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau – Įstatymas) 14 straipsnio 1 dalies 3 punkte nurodyta, kad savivaldybei nuosavybės teise priklausantis turtas gali būti perduodamas asociacijoms valdyti panaudos pagrindais, jeigu asociacijos vykdoma veikla atitinka bent vieną iš Įstatymo 14 straipsnio 2 dalyje nustatytiems veiklos tikslams. Asociacijos vykdoma veikla atitinka Įstatymo 14 straipsnio 2 dalies 7 punkte numatytą tikslą – tenkinti gyvenamosios vietovės bendruomenės viešuosius poreikius. Įstatymo 8 straipsnio 1 dalyje numatyta, kad savivaldybių turto savininko funkcijas vadovaudamosi įstatymais atlieka savivaldybių tarybos.
Vadovaujantis Poveikio konkurencijai ir atitikties valstybės pagalbos reikalavimams vertinimo tvarkos aprašo, patvirtinto Lietuvos Respublikos Vyriausybės 2002 m. gruodžio 3 d. nutarimu Nr. 1890 „Dėl valstybės turto perdavimo panaudos pagrindais laikinai neatlygintinai valdyti ir naudotis“ (Lietuvos Respublikos Vyriausybės 2020 m. kovo 25 d. nutarimo Nr. 307 redakcija), 2 punktu, atliktas poveikio ir atitikties vertinimas užpildant Poveikio konkurencijai ir atitikties valstybės pagalbos reikalavimams vertinimo klausimyną (pridedama).
3. Kokių rezultatų laukiama.
Kalniškių bendruomenės centras „Kalniškiai“ perduotose patalpose galės vykdyti įstatuose nurodytas veiklas ir tenkinti šios bendruomenės viešuosius poreikius ir bus sudaryta galimybė bendruomenei registruoti buveinės adresą.
4. Lėšų poreikis ir šaltiniai.
Savivaldybės biudžeto lėšų nereikės. 
5. Kiti sprendimui priimti reikalingi pagrindimai, skaičiavimai ar paaiškinimai. 
Nėra.
6. Teisės akto projekto antikorupcinio vertinimo išvada dėl sprendimo projekto teikimo antikorupciniam vertinimui.
Teisės aktuose nenumatytas teisės akto projekto antikorupcinis vertinimas.
7. Projekto autorius ar autorių grupės. 
Vietinio ūkio ir turto valdymo skyriaus vyr. specialistė S. Baublienė.

